  Майя Бывальцева Удмуртиын нырысетӥ классэ мынӥсь 20 сюрс пиналъёс Ижкаре цирк возьматонэз учкыны ветлозы. 23-тӥ гудырикошконэ со сярысь ивортэ элькун тӧролэн но кивалтэтлэн пресс-службазы. «Нырысетӥ классэ мынӥсьёс понна цирк возьматонъёсты радъян сямлы элькунын 10 арлэсь трос ни. 2004-тӥ арысен ужрадэ 220-лэсь трос дышетскисьёс вуылӥзы», — ивортэ пресс-служба. Мукет каръёсысь но ёросъёсысь пиналъёсты Ижкаре школа автобусэн ваёзы, соос понна пӧсь сиён дасялозы. Нош возьматонын вис дыръя мороженоен куноятозы. Нялтас вераса, нырысетӥ классэ мынӥсьёс таяз арын, миым сярысь, Удмуртиын 500 адямилы тросгес. Первоклассникъёслэн лыдзы йылэмен, элькун кивалтэт дышетонъя но тодосъя министерстволы ватсаса коньдон висъялоз. Тегъёс: Дышетон Цирк Удмуртия пиналъёс школаос  